"ወኪሉ'ሞ እንታይ ኣፍርይሉ ንህዝቢ ኤርትራ?" ኢሉ ዝሓትት መንእሰይ ደስ በለ እቲ ዝግበር ዘሎ መስርሕ ሰላም ሕጋዉነት ዘይለበሰ፣ ወግዓዉነት ዘይብሉ ስለዝኾነ ነባሪ ሰላም ኣብ ምምጻእ ዓብዪ ስክፍታ ከምዘለዎ የስምረሉ። ብሰንኪ ምሕደራ እቲ ስርዓት ኤርትራዊ መንእሰይ ፈቐድኡ ይብተን ምህላዉ ዝገልጽ መንእሰይ ደስበለ፡ "መንእሰይ ብኹሉ ኣብ ደገ'ዩ ዝነብር ዘሎ፣ ደሃይ ዘይብሎም ኣብ ሲናይን ዶብን ዝወደቑ ዜጋታት ኣለዉና። እዚ ስርዓት እንታይ'ዩ ኣፍርዩልና ድኣ?" ክብል ይሓትት። "ሰላም መተካእታ የብሉን ግን ብሕጋዊ ትካላት ክረጋገጽ ኣለዎ" ክብሮም ዳፍላ ጉዳይ ኢትዮ ኤርትራ፡ "ተሃዊኽካ ትደፍኦ ተደቢርካ ትሓፍሶ ከይኾነና" ኣብ 1990 ናብ ቃልሲ ሓርነት ዝተሰለፈት ተጋዳሊት ሰናይት ዘርኣብሩኽ ብወገና፡ "ህዘቢ ኤርትራ ኣብ ፈቐዶ ጎዳጉዲ ተሓይሩ እንከሎ፡ መንእሰያቱ እናተበተኑ ዝግበር ሰላም እንታይ ዓይነት ሰላም እዩ?" ኢላ ሕቶ ብምቕራብ ዋላ እቲ ዝካየድ ዘሎ መስርሕ ሰላም እውን ግሉጽ ብዘይምዃኑ ኣዚዩ ከምዘተሓሳስባ ትዛረብ። "ስርዓት ህግደፍ መጀመርታ ምስ ነብሱን ህዝቡን ክዕረቕ ኣለዎ። ን30 ዓመታት ዝተቓለሰ ህዝቢ ኤርትራ ድምጺ ዝኾኖ ባይቶ የብሉን፡ ስለዚ ህዝባዊ ባይቶ ክምስረት ኣለዎ" ዝብሉ ኣባ ሰመረ፡ ኣብ ቤትካ ዘሎ ጉዳይ ከየጽፈፍካ ምስ ጎረባብቲ ዝግበር ርክብ ትርጉም የብሉን በሃላይ እዮም። ትቕጽል ሰናይት፡ "እቲ ዝግበር ዘሎ ውዑል ብሕጊ ምስ ዘይምራሕ ምልካዊ ስርዓት ይግበር ስለዘሎ ሕጋዊ ክኸውን ኣይክእልን እዩ" ትብል። መንግስቲ ኢትዮጵያ ሓጋዚ ሰላም'ዶ መሻደኒ ምልካዊ ስርዓት?
